**ZAPISNIK**

14. seje Sveta zavoda OŠ Malečnik, ki je bila 13. 12. 2016 ob 17. uri v učilnici matematike.

**PRISOTNI:** Tina Fošnarič, Simona Šket Žiberna, Katja Kozjek Varl, Mateja Simonič, Vladimir Prah, Valerija Bračko, Jožef Škof

**OPRAVIČENO ODSOTNI:** Marjana Nekrep, Polona Robič, Tomaž Škrlec, Stanislava Naterer

**VABLJENI:** Iris Kaukler (opravičeno odsotna) in ravnatelj Rudolf Sedič.

**K točki 1 – Ugotovitev sklepčnosti in potrditev dnevnega reda**

Predsednica Sveta zavoda je odprla sejo, pozdravila navzoče in ugotovila, da je na seji prisotnih 7 članov in je bila seja sklepčna.

**Sklep št. 1:**

**Seja Sveta zavoda OŠ Malečnik je bila sklepčna, prisotnih je bilo 7 članov.**

Predlagala je potrditev dnevnega reda, ki so ga člani Sveta zavoda prejeli z vabilom.

**DNEVNI RED:**

1. Ugotovitev sklepčnosti in potrditev dnevnega reda
2. Pregled sklepov prejšnje seje in potrditev zapisnika
3. Potrditev zapisnika korespondenčne seje
4. Vloga - znižanje najema telovadnice za Društvo mladih Malečnik za šolsko leto 2016/2017
5. Razno

**Sklep št. 2:**

**Svet zavoda OŠ Malečnik je soglasno potrdil predlagani dnevni red.**

**K točki 2 – Pregled sklepov prejšnje seje in potrditev zapisnika**

Vsi sklepi pretekle seje so bili realizirani. Člani Sveta zavoda so potrdili zapisnik.

**Sklep št. 3:**

**Svet zavoda OŠ Malečnik je soglasno potrdil zapisnik 13. Seje Sveta zavoda. Vsi sklepi so bili realizirani.**

**K točki 3 – Potrditev zapisnika korespondenčne seje**

Korespondenčna seja je bila razpisana v času od 28. 10. 2016 do 2. 11. 2016, do 12. ure. Svet zavoda je potrdil spremembo dneva dejavnosti (kulturnega dneva) za učence od 6. – 9. razreda. Potrdil je tudi terminski razpored izvajanja interesne dejavnosti judo, to sta ponedeljek (13. 45 do 14. 30) in četrtek (14. 30 do 15. 15). Svet zavoda je potrdil tudi ceno najema prostora za interesno dejavnost – judo in sicer 4 € na šolsko uro.

Na korespondenčni seji je glasovalo 8 članov Sveta zavoda ZA potrditev vseh sklepov, 3 člani niso glasovali. Sprejet je bil sklep:

**Sklep št. 4:**

**Potrdi se zapisnik 2. korespondenčne seje Sveta zavoda, ki je potekala v času od 28. 10. 2016 do 2. 11. 2016, do 12. ure.**

Korespondenčna seja je bila razpisana v času od 15. 11. 2016 do 17. 11. 2016, do 12. ure in sicer smo na podlagi Izhodišč za pripravo rebalansa finančnega načrta za leto 2016, ki je financiran iz proračuna MO Maribor, popravili finančni načrt za leto 2016 in sicer na postavki: PP 120102 Prevozi učencev v šolo in iz šole v višini 4.700,00 €. Na korespondenčni seji je glasovalo 10 članov Sveta zavoda ZA potrditev sklepa, 1 član ni glasoval. Sprejet je bil sklep:

**Sklep št. 5:**

**Potrdi se zapisnik 3. korespondenčne seje Sveta zavoda, ki je potekala v času od 15. 11. 2016 do 17. 11. 2016, do 12. ure.**

Seji se je pridružila ga. Bračko (ob 17. 05).

**K točki 4 – Vloga – znižanje najema telovadnice za Društvo mladih Malečnik za šolsko leto 2016/2017**

Predsednica je povedala, da je na Svet zavoda OŠ Malečnik prispela vloga za znižanje najemnine za najem telovadnice in sicer iz Humanitarnega športno kulturnega društva mladih Malečnik. Predsednica je vlogo prebrala. Začela se je razprava. Ga. Bračko je dodala, da bi bilo potrebno naslednje leto navesti natančne kriterije, na podlagi katerih znižujemo najemnino posameznim društvom, klubom itd. Ti kriteriji morajo biti skrbno izdelani. Tudi pri NK Malečnik sodeluje veliko otrok, ki so učenci OŠ Malečnik, ta klub dobro deluje in je tudi dodatna vrednost za kraj. Ga. Kozjek Varl je dodala, da bi poleg sklepa za znižanje najemnine dodali še utemeljitev. Po razpravi so člani Sveta zavoda OŠ Malečnik sprejeli

**Sklep št. 6:**

**Svet zavoda OŠ Malečnik je soglasno potrdil znižanje najemnine za telovadnico Humanitarnemu športnemu kulturnemu društvu mladih Malečnik za šolsko leto 2016/2017 za 50 %, tako da cena najema znaša 9,50 €.**

**K točki 5 – Razno**

Ravnatelj je člane Sveta zavoda seznanil s priklopom na kanalizacijo.

Ravnatelj je člane Sveta zavoda seznanil, da je na šoli zaradi upokojitve ga. Majde Mak pričela delati nova računovodkinja, ga. Brigita Šeško.

G. Škof je izrazil pohvalo, da smo v tem letu dosegli veliko.

Seja je bila zaključena ob 17. 40.

Zapisala Predsednica Sveta zavoda OŠ Malečnik

Marjana Nekrep Tina Fošnarič